Ludzas novads

**Ludzas novads** () ir Latvijas 2021. gada administratīvi teritoriālās reformas gaitā 2021. gada 1. jūlijā izveidota Latvijas pašvaldība, kurā tika apvienoti Ludzas novads, Ciblas novads, Kārsavas novads un Zilupes novads. Robežojas ziemeļos ar Balvu novadu, rietumos ar Rēzeknes novadu, dienvidos ar Krāslavas novadu un austrumos ar Krievijas Pleskavas apgabalu. Novada centrs atrodas Ludzas pilsētā.

Novada teritorija pilnībā pārklājas ar pirms iepriekšējās administratīvi teritoriālās reformas pastāvējušā Ludzas rajona teritoriju, izņemot Rēzeknes novadam nodoto Nautrēnu pagastu.

## Teritoriālais iedalījums
Ludzas novadā ietilpst 22 pagasti un 3 pilsētas: Blontu pagasts, Briģu pagasts, Ciblas pagasts, Cirmas pagasts, Goliševas pagasts, Isnaudas pagasts, Istras pagasts, Kārsavas pilsēta, Lauderu pagasts, Līdumnieku pagasts, Ludzas pilsēta, Malnavas pagasts, Mežvidu pagasts, Mērdzenes pagasts, Nirzas pagasts, Ņukšu pagasts, Pasienes pagasts, Pildas pagasts, Pureņu pagasts, Pušmucovas pagasts, Rundēnu pagasts, Salnavas pagasts, Zaļesjes pagasts, Zilupes pilsēta un Zvirgzdenes pagasts.

## Daba
Novada lielākā daļa atrodas Latgales augstienes ziemeļu daļā, ar tajā ietilpstošajām daļām — dienvidos Rāznavas pauguraine (Rudavas kalns 244 m, Pentjušu pilskalns 226 m, Dangu kalns 221 m), dienvidaustrumos Dagdas pauguraine ar 5,5 km garu osu grēdu (Grebļa kalns 156 m), centrā ap Ludzu Rēzeknes pazeminājums, apmēram līdz Mērdzenei Burzavas pauguraine. Ziemeļrietumi ap Salnavu ietilpst Austrumlatvijas zemienes Adzeles pacēlumā ar Numernes valni (līdz 163 m). Gar austrumu robežu Mudavas zemiene, dienviddaļā tās Zilupes līdzenums, ziemeļos Abrenes nolaidenums. Pamatiežus veido augšdevona dolomīts un dolomītmerģelis. Derīgie izrakteņi: dolomīts (Malnava, Mediševa), māls (Kārsava), grants (Vecslabada), saldūdens kaļķieži, kūdra (Peikstuļnīcas-Salas, Kreiču, Salinieku-Brieževkas u.c. purvos). Augsnes — velēnu podzolētās, velēnu gleja un purvu, augstienēs augšņu erozija. Meži aizņem ap trešdaļu no novada platības, purvi ap 7%.

Vidējā temperatūra: -7,5 ° C janvārī, +17,5 ° C jūlijā. Nokrišņu daudzums ap 650 mm gadā, nedaudz lielāks dienviddaļā.

### Upes
* Veļikajas baseins: Rītupe, Ludza, Zilupe
* Daugavas baseins: Sarjanka

### Ūdenstilpes
144 ezeri, kas lielāki par 1 ha. Lielākie: Cirms (12,6 km²), Lielais Ludzas ezers (8,5 km²), Nirzas ezers (5,6 km²).

### Dabas aizsardzība
Teritoriāli lielākās aizsargājamās dabas teritorijas: Numernes vaļņa dabas parks, Istras pauguraines dabas parks, Kurjanovas ezera dabas parks, dienvidrietumos daļa no Rāznas nacionālā parka. Lielākie dabas liegumi — Krievijas pierobežas purvi Kreiču purvs, Klešniku purvs, Gulbju un Platpirovas purvs, kā arī Grebļukalns, Pildas ezers, Gulbinkas purvs, Istras ezers.

## Vēsture
Novada teritorija apdzīvota kopš mezolīta, 7. gadu tūkstoša p.m.ē. Neolīta beigās (2. gadu tūkstotī p.m.ē.) teritorijā dzīvojušas pirmbaltu ciltis. Uzskata, ka 12.-13. gadsimtā novada teritorija bija iekļauta Jersikas pārvaldītajā Lotigolas zemē, 13. gadsimtā tās lielāko daļu iekļāva Livonijas Ordeņa Rēzeknes fogtejas sastāvā. Pēc Livonijas kara beigām 1582. gadā nonāca Pārdaugavas Livonijas hercogistē, vēlāk pēc 1629. gada Polijas Inflantijā. Pēc Polijas dalīšanas 1772. gadā novada teritoriju anektēja Krievijas Impērija, un to iekļāva vispirms Pleskavas guberņā, tad 1778. gadā Polockas vietniecībā, no 1796. gada Baltkrievijas guberņā un no 1802. gada Vitebskas guberņā. No 1917. gada decembra līdz 1918. gada februārim Iskolata Latvijas sastāvā, no 1918. gada decembra līdz 1920. gada janvārim Latvijas SPR, no 1920. gada Latvijas Republikā.

## Iedzīvotāji
### Iedzīvotāju skaita izmaiņas
Esošajās robežās

### Lielākās apdzīvotās vietas

### Nacionālais sastāvs

## Pašvaldība

## Saimniecība

### Transports

Ludzas dzelzceļa stacija.jpg|Ludzas dzelzceļa stacija
Zilupes dzelzceļa stacija, Zilupe, Zilupes novads, Latvia - panoramio.jpg|Zilupes dzelzceļa stacija
Autoceļš A13 pie Kārsavas.jpg|Autoceļš A13 pie Kārsavas

Ludzas novadu šķērso vairāki dažādas nozīmes autoceļi. Novada teritoriju šķērso divi galvenie autoceļi —  (Jēkabpils—Rēzekne—Ludza—Krievijas robeža (Terehova)) un  (Krievijas robeža (Grebņeva)—Rēzekne—Daugavpils—Lietuvas robeža (Medumi)). Tāpat, novadu šķērso vairāki reģionālās nozīmes autoceļi —  (Viļaka—Kārsava),  (Kārsava—Tilža—Dubļukalns),  (Kārsava—Ludza—Ezernieki),  (Zilupe—Šķaune—Ezernieki) un  (Ludza—Brigi—Zilupe).

Novadu teritoriju šķērso arī dzelzceļa līnija Rēzekne II—Zilupe, uz kuras Ludzas novada teritorijā atrodas divas stacijas (Ludza un Zilupe) un trīs pieturas (Istalsna, Nerza, Briģi).

## Izglītība

## Sports

## Kultūra

## Reliģija

## Ievērojami novadnieki

* Jakovs Kuļņevs (; 1763—1812), pulkvedis, Napoleona karu dalībnieks
* Aņisims Rekaševs (1859—1955), apriņķa ārsts
* Kārlis Bagdanovičs (, ; 1864—1947), ģeologs un ģeogrāfs
* Aleksandrs Žirkevičs (1875—1927), dzejnieks
* Ferdinands Antonijs Osendovskis (1878—1945), ceļotājs, rakstnieks, žurnālists un sabiedrisks darbinieks
* Vladislavs Kaupužs (1879—1951), izgudrotājs 
* Vanda Dinovska (; 1888—1971), poļu indoloģe
* Jezups Soikans (1889—1930), pašvaldību darbinieks, publicists, novadpētnieks
* Ivans Strods (1894—1938), virsnieks
* Leonīds Dobičins (; 1894—1936?), krievu rakstnieks
* Iļja Čašņiks (1902—1924), mākslinieks
* Leons Tomašickis (1904—1996), tēlnieks, pedagogs
* Hercs Hercels Franks (1926—2013), kinorežisors
* Viktors Trojanovskis (1940—2006), novadpētnieks, literāts
* Anatolijs Gorbunovs (1942), politiķis
* Anta Rugāte (1949), žurnāliste, politiķe 
* Jānis Bulis (1950), katoļu bīskaps 
* Sergejs Lazovskis (1976), svarcēlājs, Latvijas čempions (13 reizes)
* Jesenija Volžankina (1983), vieglatlēte
* Staņislavs Ladusāns (1912—1993), filozofs
* Anatolijs Danilāns (1943), ārsts gastroenterologs
* Vilhelms Ņukšs (1938—1993), katoļu bīskaps
* Gurijs Antipovs (1935—1999), operdziedonis
* Vladimirs Antipovs (priesteris) (1910—1986), pareizticīgo priesteris
* Jānis Kupčs (1938—2020), katoļu priesteris

## Ievērojamas vietas

## Attēlu galerija

Zilupes dzelzceļa stacija, Zilupe, Zilupes novads, Latvia - panoramio.jpg|Zilupes dzelzceļa stacija
Pasienes baznīcas altāris 08.2016.jpg|Pasienes baznīcas altāris
Pasienes muižas pils 2000-07-22.jpg|Pasienes muižas kungu māja
Jaunais korpuss.JPG|Malnavas koledža
Pudinavas dambis.jpg|Pudinavas dambis
Numernes valnis.jpg|Numernes valnis
Felicianovas HES - panoramio.jpg|Felicianovas HES
Ludza Panorama.jpg|Ludza
Mazais Ludzas ezers - panoramio (3).jpg|Mazais Ludzas ezers
Ludzas pilsdrupas.jpg|Ludzas pilsdrupas


## Atsauces

## Ārējās saites

## Skatīt arī